Národná rada Slovenskej republiky

## **VI. volebné obdobie**

 Číslo: 1417/2015

**1656a**

# **S p o l o č n á s p r á v a**

výborov Národnej rady Slovenskej republiky o výsledku prerokovania zákona z 3. júla 2015, ktorým sa mení a dopĺňa zákon č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony, vrátený prezidentom Slovenskej republiky na opätovné prerokovanie Národnou radou Slovenskej republiky (tlač **1656a**)

**I.**

Národná rada Slovenskej republiky schválila 3. júla 2015 zákon, ktorým sa mení a dopĺňa zákon č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony, vrátený prezidentom Slovenskej republiky na opätovné prerokovanie Národnou radou Slovenskej republiky.

Prezident Slovenskej republiky podľa čl. 102 ods. 1 písm. o) Ústavy Slovenskej republiky vrátil Národnej rade Slovenskej republiky uvedený zákon na opätovné prerokovanie a vo svojom rozhodnutí z 22. júla 2015 číslo 4290-2015-KPSR uviedol **dôvody na vrátenie zákona** a **v časti III navrhol dve skupiny pripomienok. V prvej skupine navrhol šesť pripomienok, v druhej skupine navrhol štyri pripomienky.**

Na základe toho predseda Národnej rady Slovenskej republiky rozhodnutím č. 1658 z 23. júla 2015 pridelil vrátený zákon na opätovné prerokovanie výborom:

Ústavnoprávnemu výboru Národnej rady Slovenskej republiky a

Výboru Národnej rady Slovenskej republiky pre hospodárske záležitosti.

Ako gestorský výbor určil Výbor Národnej rady Slovenskej republiky pre hospodárske záležitosti a súčasne určil lehotu na jeho prerokovanie.

**II.**

Prezident Slovenskej republiky vo svojom rozhodnutí uviedol dôvody na vrátenie zákona a v časti III navrhol, aby Národná rada Slovenskej republiky pri opätovnom prerokovaní schválila zákon **s týmito zmenami:**

1. V čl. I sa vypúšťa piaty bod, šiesty bod, ôsmy bod, pätnásty bod, osemnásty bod, dvadsiaty druhý bod, dvadsiaty tretí bod, dvadsiaty piaty bod až dvadsiaty deviaty bod, tridsiaty druhý bod až štyridsiaty štvrtý bod, štyridsiaty ôsmy bod, päťdesiaty bod a päťdesiaty tretí bod.

Doterajší siedmy bod, deviaty bod až štrnásty bod, šestnásty bod, sedemnásty bod, devätnásty bod až dvadsiaty prvý bod, dvadsiaty štvrtý bod, tridsiaty bod, tridsiaty prvý bod, štyridsiaty piaty bod až štyridsiaty siedmy bod, štyridsiaty deviaty bod, päťdesiaty prvý bod, päťdesiaty druhý bod, päťdesiaty štvrtý bod až šesťdesiaty bod sa označujú ako piaty bod až tridsiaty druhý bod.

2. V čl. I tridsiatom druhom bode (doterajšom šesťdesiatom bode) nadpise § 155q sa slová „1. septembra 2015“ nahrádzajú slovami „1. novembra 2015“.

3. V čl. I tridsiatom druhom bode (doterajšom šesťdesiatom bode) § 155q ods. 1 až 5 sa slová „31. august 2015“ vo všetkých tvaroch nahrádzajú slovami „31. október 2015“ v príslušnom tvare.

4. V čl. I tridsiatom druhom bode (doterajšom šesťdesiatom bode) § 155q sa vypúšťa odsek 6.

Doterajší odsek 7 sa označuje ako odsek 6.

5. V čl. I tridsiatom druhom bode (doterajšom šesťdesiatom bode) § 155q ods. 6 (doterajšom odseku 7) sa slová „1. septembri 2015“ nahrádzajú slovami „1. novembri 2015“.

6. Čl. V znie:

„Čl. V

Tento zákon nadobúda účinnosť pätnástym dňom odo dňa jeho vyhlásenia, okrem čl. I druhého bodu, trinásteho bodu až pätnásteho bodu, § 45 ods. 10 a 11 šestnásteho bodu, sedemnásteho bodu, devätnásteho bodu, dvadsiateho prvého bodu, dvadsiateho druhého bodu, dvadsiateho šiesteho bodu, dvadsiateho ôsmeho bodu a dvadsiateho deviateho bodu a čl. II až IV, ktoré nadobúdajú účinnosť 1. novembra 2015.“

Ak Národná rada Slovenskej republiky pri opätovnom prerokovaní zákon schváli bez vyššie navrhnutých zmien, navrhol, aby Národná rada Slovenskej republiky **schválila tieto ďalšie zmeny:**

1. V čl. I šesťdesiatom bode nadpise § 155q sa slová „1. septembra 2015“ nahrádzajú slovami „1. novembra 2015“.

2. V čl. I šesťdesiatom bode § 155q ods. 1 až 6 sa slová „31. august 2015“ vo všetkých tvaroch nahrádzajú slovami „31. október 2015“ v príslušnom tvare.

3. V čl. I šesťdesiatom bode § 155q ods. 7 sa slová „1. septembri 2015“ nahrádzajú slovami „1. novembri 2015“.

4. V čl. V sa slová „1. septembra 2015“ nahrádzajú slovami „1. novembra 2015“;

**III.**

K pripomienkam prezidenta k predmetnému zákonu zaujali výbory Národnej rady Slovenskej republiky tieto stanoviská:

* Ústavnoprávny výbor Národnej rady Slovenskej republiky prerokoval vrátený zákon 8. septembra 2015 a uznesením č. 658 odporučil Národnej rade Slovenskej republiky zákon z 3. decembra 2014 **schváliť** **v znení pripomienok uvedených pod bodmi 1 až 4 v druhej skupine pripomienok.**
* Výbor Národnej rady Slovenskej republiky pre hospodárske záležitosti prerokoval vrátený zákon 10. septembra 2015 a uznesením č. 457 odporučil Národnej rade Slovenskej republiky zákon **schváliť** **v znení pripomienok uvedených pod bodmi 1 až 4 v druhej skupine pripomienok.**

**Prvá skupina pripomienok** prezidenta Slovenskej republiky uvedených v časti III jeho rozhodnutia z 22. júla 2015:

1. V čl. I sa vypúšťa piaty bod, šiesty bod, ôsmy bod, pätnásty bod, osemnásty bod, dvadsiaty druhý bod, dvadsiaty tretí bod, dvadsiaty piaty bod až dvadsiaty deviaty bod, tridsiaty druhý bod až štyridsiaty štvrtý bod, štyridsiaty ôsmy bod, päťdesiaty bod a päťdesiaty tretí bod.

Doterajší siedmy bod, deviaty bod až štrnásty bod, šestnásty bod, sedemnásty bod, devätnásty bod až dvadsiaty prvý bod, dvadsiaty štvrtý bod, tridsiaty bod, tridsiaty prvý bod, štyridsiaty piaty bod až štyridsiaty siedmy bod, štyridsiaty deviaty bod, päťdesiaty prvý bod, päťdesiaty druhý bod, päťdesiaty štvrtý bod až šesťdesiaty bod sa označujú ako piaty bod až tridsiaty druhý bod.

2. V čl. I tridsiatom druhom bode (doterajšom šesťdesiatom bode) nadpise § 155q sa slová „1. septembra 2015“ nahrádzajú slovami „1. novembra 2015“.

3. V čl. I tridsiatom druhom bode (doterajšom šesťdesiatom bode) § 155q ods. 1 až 5 sa slová „31. august 2015“ vo všetkých tvaroch nahrádzajú slovami „31. október 2015“ v príslušnom tvare.

4. V čl. I tridsiatom druhom bode (doterajšom šesťdesiatom bode) § 155q sa vypúšťa odsek 6.

Doterajší odsek 7 sa označuje ako odsek 6.

5. V čl. I tridsiatom druhom bode (doterajšom šesťdesiatom bode) § 155q ods. 6 (doterajšom odseku 7) sa slová „1. septembri 2015“ nahrádzajú slovami „1. novembri 2015“.

6. Čl. V znie:

„Čl. V

Tento zákon nadobúda účinnosť pätnástym dňom odo dňa jeho vyhlásenia, okrem čl. I druhého bodu, trinásteho bodu až pätnásteho bodu, § 45 ods. 10 a 11 šestnásteho bodu, sedemnásteho bodu, devätnásteho bodu, dvadsiateho prvého bodu, dvadsiateho druhého bodu, dvadsiateho šiesteho bodu, dvadsiateho ôsmeho bodu a dvadsiateho deviateho bodu a čl. II až IV, ktoré nadobúdajú účinnosť 1. novembra 2015.“

 ***Gestorský výbor odporúča neschváliť***

**Druhá skupina pripomienok** prezidenta Slovenskej republiky uvedených v časti III jeho rozhodnutia z 22. júla 2015:

1. V čl. I šesťdesiatom bode nadpise § 155q sa slová „1. septembra 2015“ nahrádzajú slovami „1. novembra 2015“.

2. V čl. I šesťdesiatom bode § 155q ods. 1 až 6 sa slová „31. august 2015“ vo všetkých tvaroch nahrádzajú slovami „31. október 2015“ v príslušnom tvare.

3. V čl. I šesťdesiatom bode § 155q ods. 7 sa slová „1. septembri 2015“ nahrádzajú slovami „1. novembri 2015“.

4. V čl. V sa slová „1. septembra 2015“ nahrádzajú slovami „1. novembra 2015“;

**Ústavnoprávny výbor NR SR**

 **Výbor NR SR pre hospodárske záležitosti**

 ***Gestorský výbor odporúča schváliť***

**IV.**

**Gestorský výbor** na základe stanovísk výborov k predmetnému zákonu vyjadrených v ich uzneseniach a v stanoviskách poslancov gestorského výboru vyjadrených v rozprave k tomuto návrhu zákona odporúča Národnej rade Slovenskej republikyhlasovať nasledovne**:**

* spoločne o pripomienkach **1 až 6 z prvej skupiny pripomienok** s odporúčaním

**n e s c h v á l i ť** a

* spoločne o pripomienkach **1 až 4 z druhej skupiny pripomienok** s odporúčaním **s c h v á l i ť.**

 Zároveň **odporúča** Národnej rade Slovenskej republikypredmetný zákon vrátený prezidentom Slovenskej republiky na opätovné prerokovanie Národnou radou Slovenskej republiky **schváliť** v znení pripomienok uvedených v tejto spoločnej správe, ktoré gestorský výbor odporúčal schváliť**.**

**V.**

 Spoločná správa výborov Národnej rady Slovenskej republiky o výsledku prerokovania zákona z 3. júla 2015, ktorým sa mení a dopĺňa zákon č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony, **vrátený prezidentom Slovenskej republiky na opätovné prerokovanie Národnou radou Slovenskej republiky** (tlač **1656a**) bola schválená uznesením Výboru Národnej rady Slovenskej republiky pre hospodárske záležitosti č. 475 zo 16. septembra 2015.

Týmto uznesením výbor zároveň poveril poslanca **Michala Bagačku** (alternanta A. Kolesíka/J. Mikuša) za spoločného spravodajcu výborov a poveril ho podľa §  80 ods. 2 zákona o rokovacom poriadku Národnej rady Slovenskej republiky informovať Národnú radu Slovenskej republiky o výsledku rokovania výborov a odôvodniť stanovisko gestorského výboru.

Bratislava 16. septembra 2015

Maroš **K o n d r ó t**, v.r.

podpredseda Výboru NR SR

pre hospodárske záležitosti